Nizký tlak po uživaní antibiotik
Dobrý deň, lekárka mi predpisala Azitrox 500 3tbl.Včera som užila poslednu tabletu. A od včera mam nízky krvný tlak, točenie hlavy, malatnosť. Je to z antibiotik? Čo s tym mam robiť?
Dobrý deň,
ďakujeme za Vašu otázku.
Závraty a somnolencia patria medzi menej časté vedľajšie účinky lieku Azitrox. Taktiež hypotenzia sa môže objaviť ako nežiadúci účinok antibiotík. Rovnako sa však môže jednať aj o príznaky iného ochorenia, ktoré nemajú s liečbou Azitroxom nič spoločné. Preto Vám odporúčam obrátiť sa na lekára, ktorý zváži/vyvráti možný súvis s liečbou antibiotikami a v prípade potreby určí vhodnú liečbu.
Prajem skorú úľavu od ťažkostí.
S pozdravom
PharmDr. Veronika Kiabová